62018TJ0448_INF
Vispārējās tiesas (piektā palāta) 2021. gada 29. septembra spriedums –
Ryanair u.c./Komisija
(lieta T‑448/18)
Valsts atbalsts – Nolīgumi, ko “Kärntner Flughafen Betriebsgesellschaft” ir noslēgusi ar “Ryanair” un tās meitasuzņēmumiem “Airport Marketing Services” un “Leading Verge.com” – Lidostas pakalpojumi – Tirdzniecības pakalpojumi – Lēmums, ar kuru atbalsts atzīts par nesaderīgu ar iekšējo tirgu un uzdots to atgūt – Valsts atbalsta jēdziens – Valsts vainojamība – Priekšrocība – Privātā ieguldītāja kritērijs – Atgūšana – Pamattiesību hartas 41. pants – Tiesības piekļūt lietas materiāliem – Tiesības tikt uzklausītam
1.
Tiesvedība – Pierādījumu iesniegšanas termiņš – Vispārējās tiesas Reglamenta 85. panta 3. punkts – Pierādījumu iesniegšana pirms tiesvedības mutvārdu daļas pabeigšanas – Pieļaujamība – Nosacījumi – Aizkavējums – Pamatojums – Neesamība
(Vispārējās tiesas Reglamenta 85. panta 3. punkts)
(skat. 57. un 63. punktu)
2.
Atcelšanas prasība – Tiesiskuma pārbaude – Kritēriji – Tikai to faktisko un tiesisko apstākļu ņemšana vērā, kuri ir pastāvējuši strīdīgā akta pieņemšanas dienā
(LESD 263. pants)
(skat. 69. punktu)
3.
Valsts atbalsts – Nelikumīga atbalsta atgūšana – Regulas Nr. 2015/1589 17. pantā paredzētais desmit gadu noilgums – Noilguma termiņa sākums – Datums, kurā atbalsts piešķirts saņēmējam
(LESD 108. panta 2. punkts; Regulas Nr. 2015/1589 17. pants)
(skat. 70. punktu)
4.
Valsts atbalsts – Nelikumīga atbalsta atgūšana – Regulas Nr. 2015/1589 17. pantā paredzētais desmit gadu noilgums – Piemērošana gan attiecīgajai dalībvalstij, gan saņēmējam un trešām personām – Noilguma pārtraukšana ar vairākiem informācijas pieprasījumiem, ko Komisija adresējusi attiecīgajai dalībvalstij un atbalsta saņēmējam
(LESD 108. panta 2. punkts; Regulas Nr. 2015/1589 17. pants)
(skat. 71. – 76. punktu)
5.
Iestāžu akti – Pamatojums – Pienākums – Piemērojamība – Komisijas lēmums valsts atbalsta jomā – Atsauce uz datumiem, kuros Komisija ir veikusi pasākumus, kuri var pārtraukt Regulas 2015/1589 17. pantā paredzēto noilguma termiņu – Pietiekams pamatojums
(LESD 107. panta 1. punkts un 296. pants)
(skat. 80.– 85. un 256. punktu)
6.
Valsts atbalsts – Administratīvais process – Komisijas pienākumi – Iespēja atbalsta saņēmējam izmantot tik pat plašas tiesības kā tiesības uz aizstāvību kā tādas – Neesamība – Atbalsta saņēmēja tiesības tikt atbilstošā apmērā iesaistītam procesā – Piemērojamība
(LESD 108. panta 2. punkts; Eiropas Savienības Pamattiesību hartas 41. pants)
(skat. 96.– 112., 116., 117., 124.– 127. punktu)
7.
Valsts atbalsts – Jēdziens – Atbalsti, kurus ir piešķīris valsts uzņēmums – Valsts kontrolēts uzņēmums – Atbalsta pasākuma attiecināšana uz valsti – Visas norādes, kas jāņem vērā – Lidostas pakalpojumu un tirdzniecības līgumi, kas aviosabiedrībai rada priekšrocības un kurus ir noslēguši divi uzņēmumi, kuri pilnībā atrodas valsts kontrolē – Iekļaušana
(LESD 107. panta 1. punkts)
(skat. 140. – 151. punktu)
8.
Valsts atbalsts – Jēdziens – Saikne ar vispārējo kopējo tirgu – Selektivitātes prasības nošķiršana no ekonomiskās priekšrocības konstatēšanas, kā arī atbalsta shēmas nošķiršana no individuāla atbalsta – Individuāls atbalsts – Lidostas pakalpojumu un tirdzniecības līgumi, kas aviosabiedrībai rada priekšrocības – Selektivitātes pieņēmums – Nepieciešamība salīdzināt saņēmēju ar citiem tirgus dalībniekiem, kas atrodas faktiski un juridiski līdzīgā situācijā, ievērojot pasākuma izvirzīto mērķi – Neesamība
(LESD 107. panta 1. punkts)
(skat. 155. – 164. punktu)
9.
Valsts atbalsts – Jēdziens – Novērtējums atbilstoši privātā ieguldītāja kritērijam – Sarežģīts ekonomisks vērtējums – Komisijas rīcības brīvība – Pārbaude tiesā – Robežas
(LESD 107. panta 1. punkts)
(skat. 171. – 174. punktu)
10.
Valsts atbalsts – Jēdziens – Novērtējums atbilstoši privātā ieguldītāja kritērijam – Valsts, kas ir uzņēmuma akcionāre – Valsts, kas rīkojas, īstenojot publisko varu – Nošķīrums saistībā ar ieguldītāja kritērija piemērošanu – Lidostas pakalpojumu un tirdzniecības līgumi ar aviosabiedrību, kuros paredzēta atlīdzība, kas ir cieši saistīta ar gaisa pārvadājumu pakalpojumu izmantošanu – Ekonomiskā priekšrocība, ko valsts piešķir kā saimnieciskās darbības subjekts, nevis kā valsts varas nesēja
(LESD 107. panta 1. punkts)
(skat. 178. – 185. punktu)
11.
Valsts atbalsts – Jēdziens – Novērtējums atbilstoši privātā ieguldītāja kritērijam – Vērtējums, ņemot vērā visu atbilstošo informāciju par strīdīgo darījumu un tā kontekstu – Hierarhijas starp salīdzinošās analīzes metodi un citām vērtēšanas metodēm neesamība
(LESD 107. panta 1. punkts)
(skat. 190. – 194. punktu)
12.
Valsts atbalsts – Jēdziens – Vērtējums, ņemot vērā LESD 107. panta 1. punktu – Agrākas prakses ņemšana vērā – Izslēgšana
(LESD 107. panta 1. punkts)
(skat. 216., 324. un 381. punktu)
13.
Valsts atbalsts – Jēdziens – Novērtējums atbilstoši privātā ieguldītāja kritērijam – Vērtējums, ņemot vērā visu atbilstošo informāciju par strīdīgo darījumu un tā kontekstu – Lēmuma par attiecīgo pasākumu pieņemšanas brīdī pieejamo elementu ņemšana vērā – Komisijai uzlikti izmeklēšanas pienākumi – Piemērojamība
(LESD 108. panta 2. punkts)
(skat. 271.– 274., 291. punktu)
14.
Valsts atbalsts – Jēdziens – Novērtējums atbilstoši privātā ieguldītāja kritērijam – Darījuma saprātīgais raksturs no privātā ieguldītāja, kas rīkojas atbilstoši vidējā termiņa vai ilgtermiņa politikai, viedokļa – Lidostas pakalpojumu un tirdzniecības līgumi, kas aviosabiedrībai rada priekšrocības – Minēto līgumu rentabilitātes analīze – Vērtējums, kas veikts, laika periodu ierobežojot līdz līgumu darbības laikam – Pieļaujamība
(LESD 107. panta 1. punkts)
(skat. 313. – 322. punktu)
15.
Valsts atbalsts – Jēdziens – Novērtējums atbilstoši privātā ieguldītāja kritērijam – Vērtējums, ņemot vērā visu atbilstošo informāciju par strīdīgo darījumu un tā kontekstu – Dalībvalsts pienākums sniegt visu atbilstošo informāciju, lai izvērtētu privātā ieguldītāja kritēriju – Komisijas pienākums pamatot savu lēmumu ar pilnīgu un ticamu informāciju
(LESD 107. pants un 108. panta 2. punkts)
(skat. 329. un 330. punktu)
16.
Valsts atbalsts – Jēdziens – Valsts atbalsta saņēmējiem piešķirta priekšrocība – Lidostas pakalpojumu un tirdzniecības līgumi – Minēto līgumu rentabilitātes analīze – Atbalsta, kas piešķirts lidostas pārvaldītājam, lai daļēji finansētu minētos līgumus, kā papildu ieņēmumu ņemšana vērā – Neesamība
(LESD 107. panta 1. punkts)
(skat. 337. – 345. punktu)
17.
Valsts atbalsts – Nelikumīga atbalsta atgūšana – Agrākā stāvokļa atjaunošana – Atgūstamās summas aprēķins – Komisijas pienākums noteikt summu, kas faktiski atbilst reālajai atbalsta priekšrocībai – Piemērojamība – Priekšrocība, kas izriet no lidostas pakalpojumu un tirdzniecības līgumu noslēgšanas – Aprēķināšanas noteikumi – Summa, kas noteikta, pamatojoties vienīgi uz ex ante pierādījumiem un ko var pielāgot atkarībā no dalībvalsts vēlāk iesniegtajiem pierādījumiem – Pieļaujamība
(LESD 108. pants)
(skat. 414.– 420., 424. – 429. punktu)
Priekšmets
Prasība, kas ir pamatota ar LESD 263. pantu un ar ko tiek lūgts daļēji atcelt Komisijas Lēmumu (ES) 2018/628 (2016. gada 11. novembris) par valsts atbalstu SA.24221 (2011/C) (ex 2011/NN), ko Austrija piešķīrusi Klāgenfurtes lidostai, Ryanair un citām aviokompānijām, kuras izmanto lidostu (OV 2018, L 107, 1. lpp.), ciktāl tas attiecas uz prasītājām.
Rezolutīvā daļa
1)
Prasību noraidīt.
2)
Ryanair DAC, Airport Marketing Services Ltd un FR Financing (Malta) Ltd sedz savus, kā arī atlīdzina Eiropas Komisijas tiesāšanās izdevumus.